Diari Oficial de la Generalitat Valenciana


Sumari del DOGV 4874, del 02-11-2004 (2004/10000)

Informació pública de l'acord d'aprovació del projecte d'urbanització del sector PP-35 Industrial 2, de la Vila Joiosa.
-----------------------------------------------------------------------------------------------------------------------

### Dades del document

Número de DOGV
:   4874

Data del DOGV
:   02-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10674


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'acord d'aprovació del projecte d'urbanització del sector PP-35 Industrial 2, de la Vila Joiosa. [2004/A10879]
  
Mitjançant el present edicte faig públic que la Junta de Govern de l'Ajuntament de La Vila Joiosa, en la sessió ordinària de 15 de març de 2004, ha adoptat l'acord següent, que es transcriu literalment:
  
«CG BNB-2210/00155
  
0.4. Urbanisme
  
4.1 Aprovació del projecte d'urbanització del sector PP-35 Industrial 2.
  
Vista la proposta d'Amadeo Sánchez Martínez, regidor delegat d'Urbanisme, que es transcriu, literalment, tot seguit:
  
«Expedient: projecte d'urbanització per al sector PP-35 Industrial 2. La Vila Joiosa (Alacant).
  
Assumpte: proposta d'aprovació a la Junta de Govern Local.
  
Vist l'expedient administratiu tramitat a l'Ajuntament, referit al projecte d'urbanització del sector PP-35 Industrial 2.
  
Atés que s'han complit tots i cada un dels tràmits establits en la Llei Reguladora de L'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; on s'estableix: ?Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. No serà necessària la informació pública separada quan es tramiten junt amb els programes o plans.-.
  
Atés el que estableix l'informe de l'enginyer de Camins, Canals i Ports de 5 de març del 2004, on es disposa:
  
?...
  
Antecedents
  
El 4 d'abril de 2002, el Ple de l'Ajuntament en la sessió ordinària va adoptar, entre altres, l'acord de programació i adjudicació del sector PP35 Industrial 2, de conformitat amb l'alternativa tècnica i la proposició juridicoeconòmica presentada per la mercantil Vicente Pérez Bolufer i Pérez Pascual, SL.
  
El 6 de setembre de 2002 es firmava el conveni urbanístic entre l'Ajuntament de la Vila Joiosa i l'agent urbanitzador (Vicente Pérez Bolufer i Pérez Pascual, SL).
  
El 3 d'octubre de 2002 l'agent urbanitzador presentava (núm. reg. entr. 9457) el projecte d'urbanització del sector.
  
El 5 de desembre del 2002 el Ple de l'Ajuntament en sessió ordinària va adoptar, entre altres, l'acord de cessió de la condició d'agent urbanitzador del sector PP35 Industrial 2, a favor de la mercantil Iniciativas Urbanísticas del Mediterráneo, SL.
  
El projecte d'urbanització es va sotmetre a informació pública el 28 de febrer de 2003 mitjançant la publicació en el diari La Verdad, i el 17 de març de 2003 per mitjà de la publicació en el Diari Oficial de la Generalitat Valenciana (núm. 4.461).
  
Els dies 14 i 28 de març de 2003 es van presentar al·legacions al projecte d'urbanització (núm. reg. entr. 2.555, 3.087).
  
El 4 de setembre de 2003 se li va traslladar a l'agent urbanitzador un escrit d'este Ajuntament, on es posava de manifest la necessitat de redactar un nou projecte d'urbanització que esmenara diverses mancances.
  
El 20 d'octubre de 2003 l'agent urbanitzador presentava (núm. reg. entr. 10.360) un nou projecte d'urbanització del sector on s'esmenaven les deficiències posades de manifest en l'escrit esmentat en el paràgraf anterior, i el 14 de novembre del mateix any (núm. reg. entr. 11.790), a requeriment de l'Ajuntament, en presentava dos exemplars més.
  
El 20 de novembre de 2003 es va remetre a la Direcció General de Carreteres del Ministeri de Foment un exemplar del projecte d'urbanització perquè emetera un informe.
  
El 25 de febrer de 2004 es va rebre a l'Ajuntament (núm. reg. entr. 2.420) un escrit de la Direcció General de Carreteres del Ministeri de Foment que emetia un informe favorable, però amb una sèrie de condicions, sobre el projecte d'urbanització.
  
Sobre el projecte d'urbanització
  
Després d'estudiar el projecte presentat per l'agent urbanitzador el dia 20 d'octubre del 2003 (els presentats el 14 de novembre en són una còpia), el tècnic que subscriu informa el següent:
  
1. La documentació està visada pel col·legi professional corresponent.
  
2. El projecte corregeix sensiblement totes les mancances que es van posar de manifest en l'escrit de 4 de setembre de 2003.
  
3. Amb el projecte presentat pot considerar-se, en principi, que queden definits els serveis i infraestructures bàsiques que s'han de considerar en qualsevol obra d'urbanització i a més s'ajusten sensiblement a les recomanacions que respecte d'obres d'urbanització estableix el Pla General d'Ordenació Urbana de la Vila Joiosa.
  
4. L'urbanitzador està obligat a executar totes les obres definides en el projecte presentat, amb independència que per error o omissió no hi hagen quedat correctament valorades.
  
Sobre les al·legacions presentades al projecte d'urbanització
  
Les al·legacions realitzades al projecte d'urbanització durant el període d'informació pública han sigut les presentades per Jaime Vaello Rogles el 14 de març del 2003 (núm. reg. ent. 7.555), en nom i representació del Grup Naturalista Ecologista Xoriguer, i per Vicente Ferrándiz Olmos el 28 de març del 2003 (núm. reg. ent. 3.087).
  
Respecte de les al·legacions presentades per Jaime Vaello Rogles, en nom i representació del Grup Naturalista i Ecologista Xoriguer, cal informar:
  
1. En el projecte d'urbanització presentat el passat 20 d'octubre queda grafiat en plans el moviment del vessament superficial i s'inclou una xicoteta xarxa de recollida de pluvials, la qual, quan estiga acabada la corresponent a la del sector PP12, abocarà al riu Torres.
  
Per a poder utilitzar l'aigua de pluja caldria una infraestructura del seu transport, depuració i distribució independent de la d'aigua potable. Actualment la Vila Joiosa no disposa de la dita infraestructura.
  
El projecte d'urbanització presentat el passat 20 d'octubre inclou un catàleg d'arbratge (annex núm. 8), on figura un inventari de les espècies arbòries que existeixen dins del sector que s'ha d'urbanitzar, a més preveu el trasllat i replantació de 139 arbres afectats per les obres; no obstant això, si durant l'execució de les obres es vegera afectat algun altre exemplar més, s'estudiaria la viabilitat del seu trasllat i replantació.
  
Malgrat que en el projecte d'urbanització no s'esmenta de forma explícita l'aprofitament del sòl que s'extraga durant les obres, és ?norma de bona pràctica constructiva' arreplegar-lo i reutilitzar-lo en farciments, terraplens i zones enjardinades dins del propi àmbit de l'obra.
  
No és objecte del projecte d'urbanització decidir quina o quines seran les parcel·les destinades a zona verda; estes determinacions es realitzen en els instruments de planejament (pla general i/o pla parcial).
  
2. Fins al dia de hui no s'ha aprovat cap ordenança a l'Ajuntament en què s'obligue la implantació de carril bici als vials de nova construcció.
  
3. Dur a terme mesures tendents a l'estalvi d'aigua als habitatges no és objecte del projecte d'urbanització.
  
4. El projecte no inclou un ?mapa catàleg d'arbratge' pròpiament dit, però utilitza el pla D01 per a situar els exemplars que s'han de trasplantar. Respecte de la finalitat del sòl afectat em remet a allò que s'ha esmentat en el punt 1.
  
5. No és objecte del projecte d'urbanització deixar l'espai suficient per a un possible desdoblament de la CN332, ja que esta previsió ha de quedar plasmada en els documents de planejament (pla general i pla parcial), sobre els quals ja es va demanar un informe el Ministeri de Foment.
  
6. No és objecte del projecte d'urbanització fixar parcel·les mínimes, altures màximes i/o ocupacions en planta.
  
7. El projecte d'urbanització és el document que defineix les obres que s'han de dur a terme per a conferir a un sòl urbanitzable la condició de sòl urbà, dotant-lo de les infraestructures i serveis necessaris. En el present document s'han adoptat les mesures més oportunes, en la mesura que siga possible, per a conservar el patrimoni natural.
  
Respecte de les al·legacions presentades per Vicente Ferrándiz Olmos cal informar:
  
1. El pressupost d'execució material del projecte d'urbanització presentat el 20 d'octubre de 2003 s'ajusta al que estableix el punt cinqué de l'acord de programació.
  
2. El conveni urbanístic es va firmar el 6 de setembre de 2002 i el projecte d'urbanització es va registrar d'entrada a l'Ajuntament el 3 d'octubre del mateix any, per tant dins dels 75 dies següents a la firma del conveni.
  
3. L'àmbit d'actuació i el pressupost d'execució material del projecte d'urbanització presentat el passat 20 d'octubre de 2003 s'ajusta al que estableixen els punts tercer i cinqué de l'acord de programació.
  
En el PEM inclòs entre les càrregues d'urbanització que es van aprovar en l'acord de programació ja es va tindre en compte la disminució de l'àmbit d'actuació.
  
Conclusions
  
Com a conclusió final, després d'allò que s'ha esmentat en els punts anteriors, el tècnic que subscriu proposa:
  
1. Aprovar el projecte d'urbanització que l'agent urbanitzador va presentar el 20 d'octubre de 2003 a l'Ajuntament (núm. reg. ent. 10.360) i les còpies presentades el 14 de novembre del mateix any (núm. reg. entr. 11.790).
  
2. Considerar desestimades i contestades les al·legacions presentades al present projecte.
  
...-
  
Per tot això formule la següent proposta d'acord amb la Junta de Govern Local:
  
I. Aprovar el projecte d'urbanització del sector PP-35 Industrial 2, la Vila Joiosa (Alacant), presentat per la mercantil Iniciativas Urbanísticas del Mediterráneo, SL, com a agent urbanitzador, mitjançant el registre d'entrada número 10.360/2003, de 20 d'octubre, i les còpies presentades el 14 de novembre del mateix any (núm. reg. entr. 11.790).
  
II. Considerar desestimades i contestades les al·legacions presentades al projecte, en el sentit indicat en l'informe tècnic de l'enginyer de Camins, Canals i Ports de 5 de març de 2004, transcrit en el cos del present.
  
III. Disposar la publicació del present acord, amb la remissió prèvia a la Conselleria d'Obres Públiques Urbanisme i Transports del projecte degudament diligenciada, en el Diari Oficial de la Generalitat Valenciana, segons el que estableix el referit article 139.1 del Decret 201/1998, en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.-
  
La Junta de Govern Local acorda:
  
I. Aprovar el projecte d'urbanització del sector PP-35 Industrial 2, la Vila Joiosa (Alacant), presentat per la mercantil Iniciativas Urbanísticas del Mediterráneo, SL, com a agent urbanitzador, mitjançant el registre d'entrada número 10071/2003, de 20 d'octubre, i les còpies presentades el 14 de novembre del mateix any (núm. reg. entr. 11.790).
  
II. Considerar desestimades i contestades les al·legacions presentades al projecte, en el sentit indicat en l'informe tècnic de l'enginyer de Camins, Canals i Ports de 5 de març de 2004, transcrit en el cos del present acord.
  
III. Disposar la publicació del present acord, amb la remissió prèvia a la Conselleria d'Obres Públiques Urbanisme i Transports del projecte degudament diligenciada, en el Diari Oficial de la Generalitat Valenciana, segons el que estableix el referit article 139.1 del Decret 201/1998, en relació amb l'article 59 de la Llei Reguladora de l'Activitat Urbanística i l'article 34 d'este mateix text legal.
  
....».
  
El present acord és definitiu en via administrativa. I únicament, quant a aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant de la mateixa Junta de Govern, en el termini d'un mes a partir de la publicació del present edicte en el Diari Oficial de la Generalitat Valenciana, de conformitat amb el que estableix l'article 107 de la Llei de Règim Jurídic de les Administracions Públiques i Procediment Administratiu Comú. Alhora, i de conformitat amb allò que s'ha establit amb l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se un recurs de contenciós administratiu en el termini de dos mesos a partir de la publicació del present edicte en el Diari Oficial de la Generalitat Valenciana davant de la Sala Contenciosa Administrativa del Tribunal Superior de Justícia de la Comunitat Autònoma Valenciana. Durant el mes d'agost no transcorrerà el termini per a interposar un recurs contenciós administratiu. Això sense perjudici de la interposició de qualsevol altre que s'estime procedent.
  
Cosa que faig pública als efectes oportuns.